b'\n_START_ARTICLE_\nTudulinna vana kirik\n_START_PARAGRAPH_\nTudulinna vana kirik on Ida-Viru maakonnas Alutaguse vallas Tudulinnas asuv mahaj\xc3\xa4etud puidust kirik. See on arvele v\xc3\xb5etud kultuurim\xc3\xa4lestisena._NEWLINE_Kirik valmis 1766. aastal ja 1863. aastal seda laiendati._NEWLINE_Tudulinna kirik oli algselt Viru-Jaagupi kiriku abikirik, 1744. aastal liideti P\xc3\xbchaj\xc3\xb5e kogudus ja Tudulinna kogudus taas J\xc3\xb5hvi kogudusega. 1867. aastal eraldati Tudulinna ja Iisaku l\xc3\xb5plikult iseseisvaks Iisaku kirikukihelkonnaks._NEWLINE_1930. aastatel lahvatas kohalikus kogukonnas "usut\xc3\xbcli": osa Tudulinna koguduse liikmeid ei tahtnud kuulata Voldemar Kuljuse jutlusi, mida nad pidasid liiga ilmalikeks. Seet\xc3\xb5ttu ehitati Tudulinna vana kiriku k\xc3\xb5rvale  uus kirik, mis valmis 1939. aastal._NEWLINE_N\xc3\xb5ukogude okupatsiooniaja alguses l\xc3\xb5huti kiriku torn ja kirikust riisuti inventar. Hiljem ehitati hoone \xc3\xbcmber sovhoosi viljaveskiks.'